**УПУТСТВО ЗА ПОСТУПАЊЕ У КАРАНТИНИМА ПРИ граничним прелазима**

Након контроле спроведене на граничним прелазима од стране граничне полиције, лица – грађане Босне и Херцеговине, припадници Министарства унутрашњих послова Републике Српске спроводе до граничних карантина.

У граничним карантинима се спроводи сљедећа процедура:

* Евидентирају се сва лица која улазе у гранични карантин;
* Љекарски / тријажни преглед спроводи здравствени радник локалне заједнице из непосредног окружења граничног карантина у координацији дом здравља – болница;

Лица са уврђеним симптомима која упућују на присуство Корона вируса се путем хитне медицинске помоћи спроводе до надлежне болнице којој гравитира локална заједница у којој лице има пријављено мјесто боравишта.

Лица чије је здравствено стање стабилно и не указује на присуство Корона вируса се упућују Републичком инспектору на издавање рјешења о карантину.

* Републички инспектор на лицу мјеста издаје рјешење о карантину које се спроводи у граничним карантинима у трајању од 24 часа, а период након 24 часа у трајању од пуног карантина лице проводи у карантину локалне заједнице према мјесту пребивалишта;
* Смјештај лица и боравак (боравак у објекту шаторског типа, оброк - готово јело и питку воду), у карантинима организују припадници Републичке управе цивилне заштите Републике Српске;
* Отпуст лица из граничног прелаза врше припадници Републичке управе цивилне заштите Републике Српске уз попуњавање Регистра о напуштању граничних карантина и упућивања лица у карантин локалне заједнице којој припадају;
* Асистенцију свом особљу на граничним карантинима пружају припадници Министарства унутрашњих послова Републике Српске – обезбјеђење лица од граничних прелаза до граничних карантина, безбједност лица у граничним карантинима и поштовање јавног реда и мира.

*Упутсво се примјењује од 31.3.2020 године и важи до 30.4.2020 године.*

Министар здравља и социјалне заштите Начелник Штаба за ванредне ситуације

Ален Шеранић Милан Новитовић